## סימן א. בדין שרץ שנמצא בקופה, ג ע"ב – ד ע"א

א. תניא כי האי לישנא דאם איתא דהוה דם מעיקרא הוה אתי, אמר לו הלל לשמאי: אי אתה מודה בקופה שנשתמשו בה טהרות בזוית זו, ונמצא שרץ בזוית אחרת - שטהרות הראשונות טמאות? אמר לו: אבל! ומה הפרש בין זו לזו? לזו - יש לה שולים, לזו - אין לה שולים. ...

ב. (שולי"ם, בדוקי"ן, מכוסי"ן בזוי"ת, סימ"ן), איתמר: קופה שנשתמשו בה טהרות בזוית זו, ונמצא שרץ בזוית אחרת. חזקיה אמר: טהרות הראשונות טהורות, רבי יוחנן אמר: טהרות הראשונות טמאות.

ג. והא (בית) שמאי והלל מודו בקופה דטהרות הראשונות טמאות!

ד. כי מודו שמאי והלל - בקופה שיש לה שולים, כי פליגי חזקיה ורבי יוחנן - בקופה שאין לה שולים. אין לה שולים - מ"ט דר' יוחנן? אין לה שולים ויש לה אוגנים. והתניא, המדלה עשרה דליים מים בזה אחר זה ונמצא שרץ באחד מהן - הוא טמא וכולן טהורין. ואמר ריש לקיש משום רבי ינאי: לא שנו אלא שאין לה אוגנים, אבל יש לה אוגנים - כולן טמאין; לימא חזקיה לית ליה דר' ינאי! מיא - שרקי, פירי - לא שרקי; אי נמי: מיא - לא קפיד עלייהו, פירי - קפיד עלייהו,

ה. ואי בעית אימא: כי מודו שמאי והלל - בקופה שאינה בדוקה, כי פליגי חזקיה ור' יוחנן - בקופה בדוקה; מר סבר הא בדקה, ומר סבר - אימור עם סילוק ידו נפל. והא דומיא דאשה קתני, ואשה בדוקה היא! כיון דשכיחי בה דמים - כשאינה בדוקה דמיא.

ו. ואיבעית אימא: כי מודו שמאי והלל - בקופה שאינה מכוסה, כי פליגי חזקיה ורבי יוחנן - בקופה מכוסה. מכוסה - היכי נפל? כגון שתשמישה ע"י כסוי. והא דומיא דאשה קתני, ואשה מכוסה היא! כיון דשכיחי בה דמים - כשאין מכוסה דמיא.

ז. ואיבעית אימא: כי מודו שמאי והלל - בזוית קופה, כי פליגי חזקיה ורבי יוחנן - בזוית בית. והא קופה קאמר! ה"ק: קופה שנשתמשו בה טהרות בזוית בית זו, וטלטלוה בזוית אחרת, ונמצא שרץ בזוית אחרת; חזקיה סבר: לא מחזקינן טומאה ממקום למקום, ורבי יוחנן סבר: מחזקינן.

בבריתא (סעיף א) מודה שמאי להלל ששרץ שנמצא בזוית הקופה, לאחר שהיו טהרות בזוית אחרת באותה קופה – הטהרות הללו טמאות. לעומת זאת חזקיה (סעיף ב) חלוק על רבי יוחנן, וסובר, לכאורה באותו מקרה ממש, שהטהרות טהורות.

הגמרא מציעה ארבע אפשרויות (סעיפים ד-ז) לחלק בין המקרה של חזקיה ור"י לבין המקרה של שמאי והלל:

1. חזקיה ור"י עוסקים בקופה ללא שוליים [ושמאי והלל עם שוליים]
2. חזקיה ור"י עוסקים בקופה בדוקה [ושמאי והלל בלא בדוקה]
3. חזקיה ור"י עוסקים בקופה מכוסה [ושמאי והלל בלא מכוסה]
4. חזקיה ור"י עוסקים שהשרץ נמצא בזוית הבית [ושמאי והלל בזוית הקופה]

בהנחה שהתירוצים לא חלוקים זה על זה לענין ההלכה, וכולם מודים ששמאי והלל מטמאים בארבעת המקרים הנ"ל, וכן חזקיה מטהר בארבעת המקרים הנ"ל, היחס בין המקרים הוא כדלהלן:

#### דין טהרות שנמצאו בזוית אחרת בקופה

קופה ללא שוליים או קופה בדוקה ומכוסה – מחלוקת חזקיה ור"י

קופה עם שוליים, שהיא לא בדוקה או שהיא לא מכוסה – טמאות

#### דין טהרות שנמצאו בזוית אחרת בבית

מחלוקת חזקיה ורבי יוחנן

### הצרנה

#### המשתנים הבלתי תלויים

זוית של [בית / קופה] = ז [+/-]

שוליים [בלי/ עם] = ש [+/-]

בדוקה [כן / לא] = ב [+/-]

מכוסה [כן / לא] = מ [+/-]

#### המשתנה התלוי

ההלכה [מחלוקת חזקיה ור"י / טמא כשמאי והלל] = ה [+/-]

הערכים הימניים נוטים יותר לקולא מהימניים

#### הנוסחה

ז+ **או** {ש+ **או** [ב+ **וגם** מ+]} **=>** ה+

ז- **וגם** {ש- **וגם** [ב- **וגם** מ-]} **=>** ה-

### סיכום

שמאי והלל מודים שטמא רק בהצטרף שלושה ערכים לחומרא:

1. השרץ נמצא בזווית הקופה עצמה
2. לקופה יש שוליים
3. הקופה לא בדוקה או לא מכוסה [רק בתוך סעיף זה יש 'או']

חזקיה חלוק על רבי יוחנן ומטהר כשאחת החומרות לא קיימת [כאן היחס בין הסעיפים הוא 'או']:

1. השרץ נמצא בזוית הבית
2. לקופה אין שוליים
3. הקופה מכוסה ובדוקה [רק בתוך סעיף זה יש 'גם']